L’Estiu Jove continua acostant el món del grafit i de la música als joves de Burjassot
2025-07-24

Els joves de Burjassot continuen gaudint del gran ventall d’activitats que els està oferint l’Institut Municipal de Cultura i Joventut de Burjassot a través de l’Estiu Jove. Activitats en les quals, com no podia ser d’una altra manera i tenint en compte que el seu lema en aquest estiu és Don’t stop the music (que la música no pare) la música i l’art són protagonistes indiscutibles.

Els joves, al costat dels seus monitors, estan tenint l’oportunitat de descobrir la música des del Taller de Batucada, que els està fent vibrar i conéixer aquesta divertida modalitat musical i, amb açò, estan tenint també contacte amb diversos instruments de percussió necessaris en aquest estil musical.

Però la música no és l’únic art que estan aprenent. Els xavals estan també formant part del Taller de Grafit amb el qual, des de l’Estiu Jove, se’ls vol convertir en vertaders artistes d’aquest art urbà. En el cas d’aquest taller, són els murs situats en la Pinada de la Casa de Cultura els quals estan fent de llenç per a les seues creacions.

Un estiu en el qual, sens dubte, l’art amb majúscules, és el protagonista.